විද්‍යාඥයන් හය දෙනෙකුගෙන් යුතු ශ්‍රී ලාංකික සමුද්‍ර පුරාවිද්‍යා ගවේෂණ කණ්ඩායමක් සේද මාර්ගයේ ප්‍රධානම තොටුපළක්ව තිබූ හා පැරැණිම ඓතිහාසික වරායක් වූ අම්බලන්තොට ‘ගොඩවාය’ වරායේ පුරාවිද්‍යා ගවේෂණය අද (08) ආරම්භ කෙරිණි.මේ සඳහා අවශ්‍ය මූල්‍යමය දායකත්වයන් යුනෙස්කෝව හා නෙදර්ලන්ත රජය ලබාදී ඇත.මෙවර සිදු කෙරෙන ගවේෂණය සඳහා ඉන්දියාව, පිලිපීනය, ඉන්දුනීසියාව, මැලේසියාව යන රටවල මුහුදු පුරාවිද්‍යාඥයන් හය දෙනකුද ලාංකික ගවේෂකයන් සමග එක්වීමට නියමිත අතර එකී පිරිසට යුනෙස්කෝව හා නෙදර්ලන්තය මූල්‍ය අනුග්‍රහයන් දක්වයි.මේ ගවේෂණය ප්‍රථම අදියර දෙසැම්බර් 8 දින සිට 16 දින දක්වා සිදු කිරීමට සියලුම කටයුතු යොදා ඇතැයි ශ්‍රී ලාංකික මුහුදු පුරාවිද්‍යා ඒකකය පැවැසීය.